[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "\"Va\u0308lisilm\": kas USA-d ootab peagi ees uus valitsussektori to\u0308o\u0308seisak?"}, {"text_idx": "#000004", "text": "USA president Donald Trump allkirjastas reedel seadusakti, millega lo\u0303petati USA ajaloo pikim valitsussektori to\u0308o\u0308seisak. Analu\u0308u\u0308tikute hinnangul la\u0308ks to\u0308o\u0308seisak USA majandusele maksma kuus kuni 11 miljardit dollarit ehk summa, mis u\u0308letab Trumpi soovitud piiritara maksumuse. Kas president Trump saab oma mu\u0308u\u0308ri vo\u0303i ootab U\u0308hendriike peagi ees ja\u0308rjekordne to\u0308o\u0308seisak?"}, {"text_idx": "#000005", "text": "800 000 USA valitsuse to\u0308o\u0308tajal oli esmaspa\u0308eval pa\u0308rast enam kui kuu aja pikkust pausi esimene to\u0308o\u0308pa\u0308ev, edastas \"Va\u0308lisilm\"."}, {"text_idx": "#000006", "text": "Seda ro\u0303o\u0303mu ei pruugi aga kauaks ja\u0308tkuda, sest president Trump lo\u0303petas valitsuse to\u0308o\u0308seisaku ajutiselt, et anda aega piirijulgeoleku la\u0308bira\u0308a\u0308kimisteks demokraatidega. Trump soovib aga endiselt 5,7 miljardit dollarit piirimu\u0308u\u0308ri vo\u0303i va\u0308hemalt -tara ehitamiseks ja ei ole selge, kas seekord la\u0308bira\u0308a\u0308kimistega kuhugi jo\u0303utakse vo\u0303i mitte."}, {"text_idx": "#000007", "text": "\"President on valmis tegema u\u0308ksko\u0303ik mida, et piirijulgeolekut suurendada. Ta vo\u0303tab seda va\u0308ga to\u0303siselt. See on to\u0303sine humanitaar- ja julgeolekukriis,\" ro\u0303hutas Valge Maja personaliu\u0308lema kohuseta\u0308itja Mick Mulvaney."}, {"text_idx": "#000008", "text": "\"Meie seas on palju neid, kes mu\u0308u\u0308ri ei toeta. See on kallis ja ebato\u0303hus. Olemas on palju teisi vo\u0303imalusi piirijulgeoleku suurendamiseks, millega nii demokraadid kui ka vabariiklased no\u0303ustuvad,\" teatas omakorda USA senati demokraatide juht Chuck Schumer."}, {"text_idx": "#000009", "text": "Kongressis on juba la\u0308bira\u0308a\u0308kimistega alustatud, et ta\u0308htajaks erakondadeu\u0308lese lahenduseni jo\u0303uda."}, {"text_idx": "#000010", "text": "\"See peaks olema kombinatsioon fu\u0308u\u0308silisest tarast, tehnoloogiast, rohkematest piirivalvuritest, immigratsioonikohtunikest ja sensoritest,\" ma\u0308rkis vabariiklasest senaator Susan Collins."}, {"text_idx": "#000011", "text": "\"Immigratsioonireform peab olema selle osa. Lihtsalt mingisuguse tara rahastamine ei tee a\u0308ra seda to\u0308o\u0308d, mida on vaja,\" nentis demokraadist senaator Joe Manchin."}, {"text_idx": "#000012", "text": "Presidendi so\u0303nul on aga kokkuleppe saavutamine keeruline ja kui demokraadid ja\u0308releandmisi ei tee, siis on ta valmis valitsuse uuesti to\u0308o\u0308seisakusse laskma."}, {"text_idx": "#000013", "text": "\"Minu arvates on viimane aeg, et ameeriklased tuletaksid presidendile meelde, et ta ei ole diktaator, kuningas, Saudi Araabia tu\u0308rann, oma hea autokraadist so\u0303ber Vladimir Putin. Ta on USA president ja ta ei saa ega tohi ja\u0308tkuvalt a\u0308hvardada valitsuse to\u0308o\u0308seisakuga,\" teatas omal ajal demokraatide presidendikandidaadiks pu\u0308rginud parteitu senaator Bernie Sanders."}, {"text_idx": "#000014", "text": "\"Ma arvan, et president Trump sai valusalt ko\u0303rvetada, kui ta a\u0308hvardas ja kasutas valitsuse to\u0308o\u0308seisakut, et oma tahtmist saada. See ei meeldinud ameeriklastele ja ma ei usu, et ta u\u0308ritab seda uuesti teha,\" lisas Schumer."}, {"text_idx": "#000015", "text": "Washington Posti ajakirjaniku Jackie Alemany so\u0303nul ei uskunud president ega ka demokraatide liidrid, et valitsuse to\u0308o\u0308seisak neid poliitiliselt kuidagi mo\u0303jutaks, kuid viimaste ku\u0308sitluste ja\u0308rgi tundub, et pigem on ja\u0308a\u0308nud kaotajaks Trump."}, {"text_idx": "#000016", "text": "\"Enamik ameeriklasi su\u0308u\u0308distab teda valitsuse to\u0308o\u0308seisakus ja ei taha ka piirimu\u0308u\u0308ri, mis ta\u0308hendab, et nad ei no\u0303ustu tema peamise no\u0303udmisega,\" lausus Alemany."}, {"text_idx": "#000017", "text": "New York Times isegi kirjutab, et USA la\u0308hiajaloo pikim to\u0308o\u0308seisak vo\u0303ib va\u0308hendada Trumpi vo\u0303imalusi vo\u0303ita 2020. aasta presidendivalimised."}, {"text_idx": "#000018", "text": "\"To\u0308o\u0308seisakud ei ole kunagi hea viis poliitika tegemiseks. Mitte kunagi. Neid ei tohiks kunagi kasutada mingisuguse eesma\u0308rgi saavutamiseks. U\u0308ksko\u0303ik, kui olulised need eesma\u0308rgid ka ei tunduks,\" arvas vabariiklasest senaator Collins."}, {"text_idx": "#000019", "text": "Alemany so\u0303nul ei ole aga pa\u0308ris selge, miks otsustas Trump ajutiselt demokraatidele ja\u0308rele anda, kui ta lo\u0303ppkokkuvo\u0303ttes ei kavatse piirimu\u0308u\u0308ri no\u0303udmisest loobuda."}, {"text_idx": "#000020", "text": "Mo\u0303ned USA meediava\u0308ljaanded on spekuleerinud, et Trump u\u0308ritas summutada uudist oma kunagise no\u0303uandja Roger Stone'i kinnipidamisest. Teised leiavad, et president soovis sel na\u0308dalal pidada oma aastako\u0303ne, mis oleks muidu esindajatekoja spiikri Nancy Pelosi vastuseisu to\u0303ttu a\u0308ra ja\u0308a\u0308nud. Alemany arvates on aga po\u0303hjus palju lihtsam."}, {"text_idx": "#000021", "text": "\"Viimased piisad karikasse olid sajad tuhanded maksuameti ja transpordijulgeoleku ameti to\u0308o\u0308tajad, kelle to\u0308o\u0308lt puudumine ohustas igapa\u0308evast logistikat ja seadis ohtu rahvusliku julgeoleku,\" ma\u0308rkis ta."}, {"text_idx": "#000022", "text": "Lo\u0303ppenud valitsuse to\u0308o\u0308seisak vo\u0303ib Alemany so\u0303nul mo\u0303jutada USA poliitikat veel pikalt. \"Mitmed allikad, kellega ma kongressis olen ra\u0308a\u0308kinud, on andnud mulle ma\u0308rku, et nad on mures, et see ajalooline ummikseis ja\u0308tab kogu aastale halva ma\u0308rgi ja vo\u0303ib takistada teisi kokkuleppeid enne 2020. aasta presidendivalimisi.\""}, {"text_idx": "#000023", "text": "Isegi, kui la\u0308bira\u0308a\u0308kimised demokraatidega peaksid ebao\u0303nnestuma, on Trumpil peale uue valitsuse to\u0308o\u0308seisaku tagataskus veel u\u0308ks vo\u0303imalus: kuulutada va\u0308lja ha\u0308daolukord ja vo\u0303tta piirimu\u0308u\u0308riks raha kaitseministeeriumi eelarvest. Selge on aga ka see, et demokraadid u\u0308ritaksid seda otsust kohtus vaidlustada, mis lo\u0303ppkokkuvo\u0303ttes ei pruugiks presidenti mu\u0308u\u0308rile sugugi la\u0308hemale viia."}, {"text_idx": "#000025", "text": "USA kongressis su\u0308ndis kokkulepe piiriturvalisuse rahastamise kohta"}, {"text_idx": "#000026", "text": "Senaator: USA eelarveko\u0303nelused on ummikus"}, {"text_idx": "#000027", "text": "USA kongress: to\u0308o\u0308seisak la\u0308ks riigile maksma 11 miljardit dollarit"}, {"text_idx": "#000028", "text": "Trumpi vankumatus mu\u0308u\u0308riku\u0308simuses teeb ko\u0303nelused demokraatidega keeruliseks"}, {"text_idx": "#000029", "text": "Trump ja kongress kiitsid heaks valitsusseisaku lo\u0303petamise"}, {"text_idx": "#000030", "text": "USA senatil ei o\u0303nnestunud valitsuse pikaleveninud to\u0308o\u0308seisakut lo\u0303petada"}, {"text_idx": "#000031", "text": "Trump lubas pidada aastako\u0303ne pa\u0308rast USA valitsuse to\u0308o\u0308seisaku lo\u0303ppu"}, {"text_idx": "#000032", "text": "Trump lubas pidada aastako\u0303ne USA kongressi ees"}, {"text_idx": "#000033", "text": "Trump pakkus va\u0308lja kompromissi valitsusseisaku lo\u0303petamiseks"}, {"text_idx": "#000034", "text": "ERR Washingtonis: USA kokk pakub raskustes valitsuse to\u0308o\u0308tajatele tasuta su\u0308u\u0308a"}, {"text_idx": "#000036", "text": "Venemaa ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000037", "text": "Vo\u0303rkpalli olu\u0308mpiavo\u0303itja suri vaid 43 aasta vanuselt"}, {"text_idx": "#000038", "text": "Kosovos ja\u0308tkub politseiniku tapmise ja\u0308rel lahing"}, {"text_idx": "#000039", "text": "Eesti uisutajad ja\u0308id rahvusvahelistel vo\u0303istlustel teise ku\u0308mnesse"}, {"text_idx": "#000042", "text": "Sinjavski ja\u0308i sel hooajal esmakordselt ma\u0308nguajata"}, {"text_idx": "#000043", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000045", "text": "Lavrov: ei Ukraina rahuplaan ega Musta mere viljalepe pole realistlikud"}, {"text_idx": "#000047", "text": "Automaks tuleb esialgsest versioonist omanikule kulukam"}, {"text_idx": "#000048", "text": "Rahapuudusel ja\u0308a\u0308b rajamata ainus so\u0303idukite tunnel U\u0308lemiste linnakusse"}, {"text_idx": "#000050", "text": "Rootsis sai ulatuslikus teevaringus mitu inimest kannatada"}, {"text_idx": "#000053", "text": "Su\u0308gise algusega tulevad jahedamad ilmad"}, {"text_idx": "#000055", "text": "Land: lubadus ko\u0303rghariduse rahastamist suurendada ei lahenda alusprobleemi"}, {"text_idx": "#000056", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000057", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000063", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}]